
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 102
                                                                           din 25 iunie 2020
privind acordarea unor facilități la plata impozitului pe clădiri sau a taxei lunare pe clădiri

Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 13.914/15.06.2020 și la Consiliul Local Sighișoara cu nr. 14.106/16.06.2020, de referatul de aprobare, înregistrat cu nr. 13.915/15.06.2020, al Primarului municipiului, în calitate de initiator, în baza prevederilor art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Ordonanței de Urgență a Guvernului nr. 1/1999 privind regimul stării de asediu și regimul stării de urgență, cu modificările și completările ulterioare;

Având în vedere prevederile Decretului nr. 195/16.03.2020, emis de Președintele României privind instituirea stării de urgență pe teritoriul României;

Având în vedere prevederile Decretului nr. 240/14.04.2020, emis de Președintele României privind prelungirea stării de urgență pe teritoriul României;
Ținând cont de prevederile Ordonanței de Urgență a Guvernului nr. 69/2020 pentru modificarea și completarea Legii nr. 227/2015 privind Codul fiscal precum şi pentru instituirea unor măsuri fiscale;
Văzând prevederile art. 7 alin. (13) din Legea nr. 52/2003 privind transparența decizională în administrația publică, republicată;

Având în vedere Raportul de specialitate al Biroului Impozite și Taxe, înregistrat cu nr. 13.916/15.06.2020, prin care se propune acordarea unor facilități la plata impozitului pe clădiri sau a taxei lunare pe clădiri;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. b), alin. (4) lit. c) și alin. (14), art. 139 alin. (1), alin. (3) lit. c) şi a art.196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă reducerea impozitului anual pe clădiri cu o cotă de 50%, pentru durata stării de urgenţă decretate în anul 2020, pentru clădirile nerezidenţiale aflate în proprietatea persoanelor fizice sau juridice, folosite pentru activitatea economică proprie a acestora sau date în folosinţă printr-un contract de închiriere, comodat sau prin alt tip de contract pentru desfăşurarea unor activităţi economice către alte persoane fizice sau juridice, după caz, dacă în perioada pentru care s-a instituit starea de urgenţă, ca urmare a efectelor epidemiei coronavirusului SARS-CoV-2, proprietarii sau utilizatorii clădirilor au fost obligaţi, potrivit legii, să îşi întrerupă total activitatea economică sau deţin certificatul pentru situaţii de urgenţă emis de Ministerul Economiei, Energiei şi Mediului de Afaceri prin care se certifică întreruperea parţială a activităţii economice.
Art. 2. Se aprobă scutirea de la plata taxei lunare pe clădiri, pentru durata stării de urgenţă decretate în anul 2020, datorate de către concesionari, locatari, titularii dreptului de administrare sau de folosinţă a unei clădiri proprietatea publică sau privată a unităţii administrativ - teritoriale, după caz, dacă, în perioada pentru care s-a instituit starea de urgenţă ca urmare a efectelor epidemiei coronavirusului SARS-CoV-2, utilizatorii clădirilor au fost obligaţi, potrivit legii, să îşi întrerupă total activitatea economică.
  Art. 3. Se aprobă Procedura privind acordarea facilităţilor la plata impozitului anual pe clădiri sau a taxei lunare pe clădiri, conform anexei nr. 1, care face parte integrantă din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Biroul Impozite și Taxe din cadrul Municipiului Sighișoara.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

            Toth Tivadar        

                                 Contrasemnează pentru legalitate

                                                                                    SECRETARUL GENERAL al municipiului,



            Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Impozite şi Taxe.
  8 ex.
  B.A. 

